Projekts

LATVIJAS REPUBLIKAS MINISTRU KABINETS

2020. gada Noteikumi Nr.

Rīgā (prot. Nr. )

**Adopcijas reģistra noteikumi**

*Izdoti saskaņā ar*

*Bērnu tiesību aizsardzības likuma*

*31.panta ceturto daļu*

**I. Vispārīgie jautājumi**

1. Noteikumi nosaka adopcijas reģistrā (turpmāk – reģistrs) iekļaujamos datus par adoptējamiem bērniem, adoptētājiem, adopcijas procesu, kā arī šo datu apjomu, datu apstrādes noteikumus un kārtību.
2. Reģistrs ir valsts informācijas sistēma, un tā pārzinis ir Labklājības ministrija (turpmāk – ministrija). Reģistrā iekļautajai informācijai ir ierobežotas pieejamības statuss.
3. Par reģistrā iekļaujamo datu patiesumu un aktualitāti ir atbildīgs attiecīgās informācijas sniedzējs vai tās valsts informācijas sistēmas pārzinis, no kuras dati tiek sniegti reģistrā.
4. Ministrija ir tiesīga pieprasīt un saņemt reģistram nepieciešamo informāciju no noteikumu 9.punktā minētajām institūcijām un personām.

**II. Reģistrā iekļaujamā informācija**

1. Reģistrā iekļauj šādu informāciju:
	1. par adoptējamo bērnu:
		1. vārds (vārdi);
		2. uzvārds;
		3. dzimums;
		4. personas kods;
		5. dzimšanas datums;
		6. valstiskā piederība;
		7. valstiskās piederības veids;
		8. reliģiskā pārliecība, ja attiecināms;
		9. datums, kad ministrijā saņemta adoptējamā bērna uzskaites lapa (turpmāk – bērna uzskaites lapa);
		10. informācija par bērna ārpusģimenes aprūpi:
			1. atzīme par ārpusģimenes aprūpes formu (bērnu aprūpes iestāde, audžuģimene, aizbildnība);
			2. bāriņtiesas, kas pieņēmusi lēmumu par bērna ārpusģimenes aprūpi, nosaukums;
			3. bāriņtiesas lēmuma par bērna ārpusģimenes aprūpi pieņemšanas datums un numurs;
			4. ārpusģimenes aprūpes pakalpojuma sniedzējs -bērnu aprūpes iestādes nosaukums un juridiskā adrese vai laulāto (personas) vārds, uzvārds un deklarētās, reģistrētās vai norādītās dzīvesvietas adrese;
			5. ziņas par iepriekšējo atrašanos ārpusģimenes aprūpē, ja attiecināms;
		11. informācija par bērna radiniekiem:
			1. vārds (vārdi);
			2. uzvārds;
			3. dzimšanas datums;
			4. deklarētās, reģistrētās vai personas norādītās dzīvesvietas adrese;
			5. radniecības pakāpe;
			6. ārpusģimenes aprūpes pakalpojuma sniedzējs bērna brāļiem (pusbrāļiem) vai māsām (pusmāsām), ja attiecināms;
		12. atzīme par to, vai bērns ir atradenis vai glābējsilītē ievietots bērns;
		13. ziņas par aizgādības tiesību pārtraukšanu vecākam:
			1. bāriņtiesas, kas pieņēmusi lēmumu par bērna aizgādības tiesību pārtraukšanu vecākam, nosaukums;
			2. bāriņtiesas lēmuma par bērna aizgādības tiesību pārtraukšanu vecākam pieņemšanas datums un numurs;
		14. dati par tiesas nolēmumu, ar kuru vecākam atņemtas aizgādības tiesības:
			1. tiesas nosaukums;
			2. lietas numurs;
			3. taisīšanas datums;
			4. likumīgā spēkā stāšanās datums;
		15. ziņas par vecāka vai aizbildņa piekrišanu bērna adopcijai, ja attiecināms:
			1. bāriņtiesas, kurā iesniegta piekrišana, nosaukums;
			2. piekrišanas datums;
		16. atzīme, vai bērnam ir noteikta paternitāte;
		17. vecāka miršanas datums, ja attiecināms;
		18. bāriņtiesas pieņemtie lēmumi par adoptējamu bērnu:
			1. bāriņtiesas, kas pieņēmusi lēmumu, nosaukums;
			2. lēmuma pieņemšanas datums un numurs;
			3. bāriņtiesas lēmums par to, vai Latvijā iespējams nodrošināt bērna audzināšanu ģimenē vai pienācīgu aprūpi;
			4. bāriņtiesas lēmums par šķiršanu no brāļiem (pusbrāļiem) vai māsām (pusmāsām) Civillikumā noteiktajos gadījumos;
			5. citi bāriņtiesas pieņemtie lēmumi;
		19. iemesli bērna ārpusģimenes aprūpes nodrošināšanai;
		20. bioloģiskās ģimenes sociālais raksturojums:
			1. atzīme par to, vai ar ģimeni veikts sociālais darbs pirms un pēc ārpusģimenes aprūpes nodrošināšanas bērnam;
			2. atzīme par vardarbību ģimenē - starp ģimenes locekļiem vai pret bērnu;
		21. vardarbība pret bērnu:
			1. vardarbības veids - emocionāla, fiziska, seksuāla, pamešana novārtā, cita veida;
			2. vardarbības veicējs:
				1. vecāks;
				2. nedalītā saimniecībā dzīvojoša persona;
				3. ar bērna izglītošanu, aprūpi vai audzināšanu saistīta persona;
				4. ārpus mājsaimniecības dzīvojošs radinieks;
				5. ģimenes locekļu paziņa;
				6. cita persona;
			3. informācija par bērnam nodrošināto sociālās rehabilitācijas pakalpojumu, rehabilitācijas rezultātiem;
		22. bērna raksturojums - rakstura īpašības, spējas, dotības, sekmes mācībās, intereses un citas ziņas, kas raksturo bērnu;
		23. bērna viedoklis:
			1. par adopciju;
			2. par šķiršanu no brāļiem (pusbrāļiem) vai māsām (pusmāsām);
		24. faktori, kas adoptētājam jāņem vērā, uzsākot bērna adopcijas procesu;
		25. bērna mātes grūtniecības norises dati – grūtniecības ilgums (nedēļās), grūtniecības kārtas skaitlis, atzīme par to, vai bērna māte atradusies ārsta uzskaitē grūtniecības laikā, bērna mātes vecums dzemdību laikā, dzemdību kārtas skaitlis;
		26. bērna dzimšanas un attīstības dati:
			1. dzimšanas vieta, svars (gramos), garums (centimetros), novērtējums pēc Apgares skalas;
			2. vecums mēnešos, kad bērns sācis sēdēt, rāpot, patstāvīgi staigāt, runāt, kad iznākuši pirmie zobi, citi bērna attīstības dati;
		27. ziņas par bērna veselības stāvokli:
			1. ārstēšanās ārstniecības iestādē - veselības aprūpes pakalpojuma saņemšanas datums, pamatdiagnoze;
			2. saņemtās speciālistu konsultācijas - datums, ārsta specialitāte, pamatdiagnoze;
			3. dati par vakcinācijām;
			4. veiktie laboratoriskie izmeklējumi;
			5. ģimenes ārsta norādītā bērna pamatdiagnoze;
			6. turpmāk nepieciešamā ārstēšanās, ja attiecināms;
			7. dati par invaliditāti, ja attiecināms;
		28. bērna fotogrāfija;
		29. miršanas datums, ja attiecināms;
		30. cita būtiska informācija, piezīmes;
	2. adoptētāja tips - adoptētājs vai ārvalsts adoptētājs:
		1. par adoptētāju - personu un personas laulāto, ja attiecināms:
			1. vārds (vārdi);
			2. uzvārds;
			3. dzimums;
			4. personas kods;
			5. dzimšanas datums;
			6. valstiskā piederība;
			7. valstiskās piederības veids;
			8. reliģiskā pārliecība, ja attiecināms;
			9. deklarētās, reģistrētās vai personas norādītās dzīvesvietas adrese;
			10. adoptētāja kontaktinformācija -tālruņa numurs, elektroniskā pasta adrese;
			11. ziņas par uzturēšanās atļauju - uzturēšanās dokumenta datums un derīguma termiņš, tiesību veids, atzīme par tiesībām uzturēties pastāvīgi;
			12. informācija par nedalītā mājsaimniecībā esošiem bērniem - vārds (vārdi), uzvārds, dzimšanas datums, saistība ar adoptētāju;
			13. bāriņtiesas, kas pieņēmusi lēmumu par personas atzīšanu par adoptētāju, nosaukums;
			14. bāriņtiesas lēmuma par personas atzīšanu par adoptētāju datums un numurs, lēmuma saņemšanas ministrijā datums un laiks, datums, līdz kuram derīgs bāriņtiesas lēmums;
			15. informācija par to, kādam bērnu skaitam, dzimumam un vecumam persona atzīta par adoptētāju;
			16. ziņas par adoptētāja sodāmību – atzīme par to, vai persona ir sodīta par noziedzīgiem nodarījumiem, kas saistīti ar vardarbību vai vardarbības piedraudējumu, vai par noziedzīgiem nodarījumiem pret tikumību un dzimumneaizskaramību un vai tiesa ir piemērojusi Krimināllikumā noteiktos medicīniska rakstura piespiedu līdzekļus par nepieskaitāmības stāvoklī izdarītu Krimināllikumā paredzētu noziedzīgu nodarījumu;
			17. personas vai personas laulātā miršanas datums, ja attiecināms;
			18. cita būtiska informācija, piezīmes;
		2. par ārvalsts adoptētāju -personu un personas laulāto, ja attiecināms):
			1. vārds (vārdi);
			2. uzvārds;
			3. dzimums;
			4. dzimšanas datums;
			5. valstiskā piederība;
			6. lietas izsniedzējvalsts;
			7. reliģiskā pārliecība, ja attiecināms;
			8. dzīvesvietas adrese;
			9. adoptētāja lietas saņemšanas ministrijā datums;
			10. centrālās iestādes atbilstoši 1993.gada 29.maija Hāgas konvencijai par bērnu aizsardzību un sadarbību starpvalstu adopcijas jautājumos (turpmāk – centrālā iestāde) vai oficiāli atzītas institūcijas darbībai adopcijas jomā Latvijā (turpmāk – kompetentā iestāde) nosaukums;
			11. datums, kad persona atzīta par adoptētāju;
			12. datums, līdz kuram derīga adoptētāja lieta;
			13. informācija par to, kādam bērnu skaitam, dzimumam un vecumam persona vai laulātie atzīti par adoptētāju;
			14. ziņas par sodāmību - atzīme par to, vai persona ir sodīta par noziedzīgiem nodarījumiem, kas saistīti ar vardarbību vai vardarbības piedraudējumu, vai par noziedzīgiem nodarījumiem pret tikumību un dzimumneaizskaramību un vai tiesa ir piemērojusi Krimināllikumā noteiktos medicīniska rakstura piespiedu līdzekļus par nepieskaitāmības stāvoklī izdarītu Krimināllikumā paredzētu noziedzīgu nodarījumu
			15. adoptētāja pilnvarotā persona Latvijā - vārds (vārdi), uzvārds, kontaktinformācija, ja attiecināms;
			16. miršanas datums, ja attiecināms;
			17. cita būtiska informācija, piezīmes;
	3. par ārvalsts adoptētāja lietas izvērtējumu:
		1. vēlamais adoptējamo bērnu skaits, dzimums, vecums un veselības stāvoklis;
		2. informācija par to, kādam bērnu skaitam, dzimumam un vecumam persona vai laulātie atzīti par adoptētājiem;
		3. atzīme par adoptētāja lietā esošajiem dokumentiem atbilstoši normatīvo aktu prasībām;
		4. atzīme par adoptētāja lietas pieņemšanu vai atteikumu lietu pieņemt;
		5. cita būtiska informācija, piezīmes;
	4. par adopcijas procesu:
		1. datums, kad adoptētājam sniegta informācija par adoptējamo bērnu;
		2. datums, kad adoptētājs sniedzis atbildi par vēlmi personīgi iepazīties ar bērnu;
		3. norīkojuma par personīgu iepazīšanos ar bērnu reģistrācijas datums un numurs;
		4. datums, kad adoptētājs sniedzis atbildi par vēlmi turpināt bērna adopcijas procesu;
		5. bāriņtiesas pieņemtie lēmumi adopcijas procesa ietvaros:
			1. bāriņtiesas, kas pieņēmusi lēmumu, nosaukums;
			2. bāriņtiesas lēmuma par bērna nodošanu adoptētāja aprūpē un uzraudzībā līdz adopcijas apstiprināšanai datums un numurs;
			3. bāriņtiesas lēmuma par pirmsadopcijas aprūpes izbeigšanu bērnam datums un numurs;
			4. bāriņtiesas lēmuma par adopcijas atbilstību bērna interesēm un pirmsadopcijas aprūpes termiņa pagarināšanu līdz adopcijas apstiprināšanai tiesā datums un numurs;
			5. citi bāriņtiesas lēmumu datumi un numuri.
		6. ārvalsts adoptētāja vai tā pilnvarotās personas Latvijā iesnieguma adopcijas atļaujas izsniegšanai saņemšanas ministrijā datums;
		7. adopcijas atļaujas datums un numurs;
		8. atteikuma izsniegt adopcijas atļauju datums un numurs;
		9. ministrijas piekrišanas adopcijas procesa turpinājumam datums;
		10. ārvalsts piekrišanas adopcijas procesa turpinājumam datums;
		11. tiesas nolēmums par adopcijas apstiprināšanu:
			1. tiesas, kas apstiprinājusi adopciju, nosaukums;
			2. nolēmuma numurs un datums;
			3. datums, kad nolēmums stājies spēkā;
			4. bērna vārds (vārdi) un uzvārds pēc adopcijas apstiprināšanas tiesā;
		12. starptautiskās adopcijas atbilstības sertifikāta datums;
		13. pēcadopcijas uzraudzības ziņojuma datums;
		14. bāriņtiesas vai bērnu aprūpes iestādes vēstules par izmaiņām, kas saistītas ar adoptējamo bērnu, datums un numurs, iestādes, kas sagatavoja vēstuli, nosaukums;
		15. cita būtiska informācija, piezīmes;
	5. par kompetentajām iestādēm:
		1. kompetentās iestādes nosaukums;
		2. kompetentās iestādes valsts;
		3. kompetentās iestādes kontaktinformācija - adrese, elektroniskā pasta adrese;
		4. kompetentās iestādes pārstāvja ārvalstīs vārds (vārdi), uzvārds un kontaktinformācija – elektroniskā pasta adrese, tālrunis;
		5. kompetentās iestādes pilnvarotās personas Latvijā vārds (vārdi), uzvārds, kontaktinformācija - elektroniskā pasta adrese, tālrunis;
		6. kompetentās iestādes atzīšana par tiesīgu darboties adopcijas jomā Latvijā:
			1. datums, kad saņemts kompetentās iestādes iesniegums par kompetentās iestādes atzīšanu par tiesīgu darboties Latvijā;
			2. atzīme par kompetentās iestādes iesniegtajiem dokumentiem atbilstoši normatīvo aktu prasībām;
			3. datums, līdz kuram kompetentā iestāde ir tiesīga darboties adopcijas jomā Latvijā;
			4. datums, kad ministrija nosūtījusi kompetentajai iestādei vēstuli par atzīšanu par tiesīgu vai atteikumu darboties adopcijas jomā Latvijā vai darbības pārtraukšanu;
			5. cita būtiska informācija, piezīmes;

1. Atbilstoši saņemtajiem adoptētāju pieteikumiem reģistrā tiek uzturēts adoptētāju pieteikumu saraksts.
2. Ministrija reģistrā datus manuāli ievada no bērna uzskaites lapas, kuras paraugu apstiprina labklājības ministrs, bāriņtiesas pieņemtā lēmuma par personas atzīšanu par adoptētāju, adoptētāja, ārvalsts adoptētāja vai tā pilnvarotā pārstāvja Latvijā, centrālās iestādes un kompetentās iestādes iesniegtajiem dokumentiem.
3. Bāriņtiesa un bērnu aprūpes iestāde bērna uzskaites lapu ministrijai iesniedz aizpildītu datorrakstā – papīra formā vai, ievērojot normatīvo aktu prasības par elektronisko dokumentu izstrādi, elektroniski.

**III. Reģistrā iekļauto datu apstrādes kārtība**

1. Reģistrā iekļaujamos datus iegūst no:
	1. bērnu aprūpes iestādes, ja adoptējamais bērns atrodas bērnu aprūpes iestādē, – šo noteikumu 5.1.1., 5.1.2., 5.1.3., 5.1.4., 5.1.5., 5.1.6., 5.1.7., 5.1.8., 5.1.10., 5.1.11., 5.1.12., 5.1.13., 5.1.14., 5.1.15., *5.1.16.*, 5.1.17., 5.1.18., 5.1.19., 5.1.20., 5.1.21., 5.1.22., 5.1.23., 5.1.24., 5.1.25., 5.1.26., 5.1.27.1., 5.1.27.2., 5.1.27.3., 5.1.27.4., 5.1.27.5., 5.1.27.6., 5.1.28., 5.1.29. un 5.4.14. apakšpunktā minētos datus;
	2. bāriņtiesas:
		1. par adoptējamo bērnu, kurš atrodas audžuģimenē vai aizbildnībā un aizbildnis devis piekrišanu bērna adopcijai, – šo noteikumu 5.1.1., 5.1.2., 5.1.3., 5.1.4., 5.1.5., 5.1.6., 5.1.7., 5.1.8., 5.1.10., 5.1.11., 5.1.12., 5.1.13., 5.1.14., 5.1.15., *5.1.16.*, 5.1.17., 5.1.18., 5.1.19., 5.1.20., 5.1.21., 5.1.22., 5.1.23., 5.1.24., 5.1.25., 5.1.26., 5.1.27.1., 5.1.27.2., 5.1.27.3., 5.1.27.4., 5.1.27.5., 5.1.27.6., 5.1.28., 5.1.29., *5.4.5.*un 5.4.14. apakšpunktā minētos datus;
		2. par adoptējamo bērnu, kurš atrodas bērnu aprūpes iestādē, – šo noteikumu 5.4.5.apakšpunktā minētos datus;
		3. par adoptētāju – šo noteikumu 5.2.1.apakšpunktā minētos datus;
	3. tiesas – šo noteikumu 5.4.11. apakšpunktā minētos datus;
	4. centrālās iestādes – šo noteikumu 5.2.2.1, 5.2.2.2., 5.2.2.3., 5.2.2.4., 5.2.2.5., 5.2.2.6., 5.2.2.7., 5.2.2.8., 5.2.2.10., 5.2.2.11., 5.2.2.12., 5.2.2.13., 5.2.2.14., 5.2.2.15., 5.2.2.16., 5.2.2.17., 5.3.1., 5.3.2., 5.3.3., 5.4.10. un 5.4.13. apakšpunktā minētos datus;
	5. kompetentās iestādes – šo noteikumu 5.2.2.1, 5.2.2.2., 5.2.2.3., 5.2.2.4., 5.2.2.5., 5.2.2.6., 5.2.2.7., 5.2.2.8., 5.2.2.10., 5.2.2.11., 5.2.2.12., 5.2.2.13., 5.2.2.14., 5.2.2.15., 5.2.2.16., 5.2.2.17., 5.3.1., 5.3.2., 5.3.3., 5.4.13., 5.5.1., 5.5.2., 5.5.3., 5.5.4., 5.5.5. un 5.5.6.2. apakšpunktā minētos datus;
	6. adoptētāja – šo noteikumu 5.2.1.10., 5.4.2. un 5.4.4. apakšpunktā minētos datus;
	7. ārvalsts adoptētāja – šo noteikumu 5.4.2., 5.4.4., 5.4.6. apakšpunktā minētos datus;
	8. ārvalsts adoptētāja pilnvarotās personas Latvijā – šo noteikumu 5.4.6. apakšpunktā minētos datus;
	9. Veselības un darbspēju ekspertīzes ārstu valsts komisijas – šo noteikumu 5.1.27.7.apakšpunktā minētos datus;
	10. Nacionālā veselības dienesta – šo noteikumu 5.1.27.1., 5.1.27.2., 5.1.27.3., 5.1.27.4., 5.1.27.5. un 5.1.27.6. apakšpunktā minētos datus;
	11. Pilsonības un migrācijas lietu pārvaldes – šo noteikumu 5.1.1., 5.1.2., 5.1.3., 5.1.5., 5.1.6., 5.1.7., 5.1.10.4., 5.1.11., 5.1.28., 5.2.1.1., 5.2.1.2., 5.2.1.3., 5.2.1.5., 5.2.1.6., 5.2.1.7., 5.2.1.11. un 5.2.1.17. apakšpunktā minētos datus;
	12. Tiesu administrācijas – šo noteikumu 5.4.11. apakšpunktā minētos datus.
2. Šo noteikumu 9.9., 9.10., 9.11.un 9.12.apakšpunktā minētās institūcijas to kompetencē esošo informāciju reģistrā nodod ar informācijas sistēmu sasaistes līdzekļu palīdzību.
3. Lai nodrošinātu informācijas iesniegšanu reģistrā šo noteikumu 10.punktā minētajā kārtībā, ministrija slēdz starpresoru vienošanās vai sadarbības līgumus ar šo noteikumu 9.9., 9.10., 9.11.un 9.12.apakšpunktā minētajām institūcijām.
4. Šo noteikumu 9.1., 9.2., 9.3., 9.4., 9.5., 9.6., 9.7. un 9.8.apakšpunktā minētās institūcijas un personas to rīcībā esošos datus iesniedz ministrijai, kura veic minēto datu manuālu ievadi reģistrā.
5. Katru datu apstrādi reģistrā auditē. Auditācijas pierakstus glabā 18 mēnešus, nodrošinot tiem ierobežotu piekļuvi.
6. Reģistru veido aktuālā datubāze un arhīva datubāze.
7. Reģistra aktuālajā datubāzē uzkrātos personas datus uzkrāj un glabā līdz laikam, kad reģistrā tiek veikts ieraksts par adopcijas apstiprināšanu tiesā, vai līdz laikam, kad ir notikušas adoptējamā bērna vai adoptētāja statusa izmaiņas, kuru dēļ bērns vairs nav atzīstams par adoptējamu vai persona par adoptētāju, kā arī kad ir beigusies pēcadopcijas uzraudzība. Pēc tam, kad ir iestājušies šā punkta pirmajā teikumā minētie apstākļi, attiecīgie dati tiek glabāti reģistra arhīva datubāzē.
8. Reģistra arhīva datubāzē informāciju glabā 10 gadus. Pēc glabāšanas termiņa beigām informāciju arhīvu darbību regulējošajos normatīvajos aktos noteiktajā kārtībā nodod Latvijas Nacionālajam arhīvam un pēc attiecīga akta sastādīšanas izdzēš no reģistra.
9. Ministrija nodrošina reģistra datu par adoptējamiem bērniem un adoptētājiem, kas minēti šo noteikumu 5.1.3., 5.1.4., 5.1.5., 5.1.10.2., 5.1.29., 5.2., 5.2.1.3., 5.2.1.4., 5.2.1.5., 5.2.1.13., 5.2.1.17., 5.2.2.3., 5.2.2.4. un 5.2.2.16.apakšpunktā, nodošanu tiešsaistes veidā ministrijas pārziņā esošajai Labklājības informācijas sistēmai (LabIS).

**IV. Noslēguma jautājumi**

1. Šo noteikumu 9.10., 9.11., 9.12.apakšpunktā noteikto datu nodošana reģistrā ar informācijas sistēmu sasaistes līdzekļu palīdzību no Nacionālā veselības dienesta, Pilsonības un migrācijas lietu pārvaldes, Tiesu administrācijas pārziņā esošajām informācijas sistēmām tiek nodrošināta no brīža, kad izveidots attiecīgs tehniskais risinājums. Līdz tehniskā risinājuma izveidei attiecīgos datus ministrijai manuālas informācijas ievades veikšanai reģistrā iesniedz bāriņtiesa, bērnu aprūpes iestāde un tiesa atbilstoši šo noteikumu 9.1., 9.2. un 9.3.apakšpunktam.
2. Atzīt par spēku zaudējušiem Ministru kabineta 2008. gada 29. septembra noteikumus Nr. 794 “Kārtība, kādā nodrošina adoptējamo bērnu un to personu uzskaiti, kuras vēlas adoptēt bērnu” (Latvijas Vēstnesis, 2008, 153. nr.; 2009, 104. nr.).

Ministru prezidents Arturs Krišjānis Kariņš

labklājības ministre Ramona Petraviča

06.07.2020. 09.45

2242

L.Neikens

67021673, Lauris.Neikens@lm.gov.lv

J.Sīpola

67782950, Jana.Sipola@lm.gov.lv